
Aspecte privind organizarea administrativ-teritorială 
şi instituţională a comitatului Arad în secolul al XVIII-lea 
(Some aspects of the administrative-territorial and 
institutional organization of Arad County in the eighteenth century) 


Eugen Ghiţă 


Abstract 
The article offers a brief overview of the administrative-territorial organization and reorganization in 
the former county of Arad. Old medieval boundaries have known significant changes after the installation of 
Habsburg rule. Political, social and military reasons determined the imperial authorities to make several 
reorganizations of the area. Institutions were designed to ensure proper functioning of the county, but also 
contributed to the upgrade of the administrative structures on the Enlightenment spirit. 

I. Organizarea administrativ teritorială 

Pe teritoriul actualului judeţ Arad cercetările arheologilor au evidenţiat vechi urme de 
locuire, care pot fi demonstrate în timp până în paleoliticul superior. Descoperirile de la Arad, 
Ceala, Cladova, Felnac, Frumuşeni, Nădlac, Pecica, Vladimirescu, Vărădia, Sântana, Lipova, 
Aradul Nou, Zăbrani demonstrează o continuitate de locuire în acest spațiu din perioada 
antichităţii, din perioada tulbure a migraţiilor, până la începuturile evului mediu’. Pentru evul 
mediu există numeroase dovezi istorice, arheologice, numismatice şi toponimice care mai presus de 
orice urmă de îndoială dovedesc prezenţa elementului autohton în zonă. Aceste dovezi, coroborate 
cu informaţii din izvoare scrise, atestă prezenţa unei populaţii româneşti care în secolele VIII-XI 
avea o viaţă proprie, supusă în timp transformărilor de natură politică, economică, socială. 

Ca şi în alte spaţii, românii din aceste teritorii au fost reuniți în obşti, cnezate, voievodate”. 
Unele dintre acestea s-au perpetuat în timp chiar dacă stăpânirile străine au venit cu propriile forme 
de organizare. Cel puţin în spaţiul montan al actualului judeţ Arad formele de organizare 
tradiţională s-au păstrat până în secolele XVII-XVIII”. Aceste organizaţii locale au încercat să 
reziste triburilor ungare încă în secolul al X-lea şi mai ales în secolul al XI-lea. În a doua jumătate a 
secolului al XI-lea stăpânirea regatului feudal maghiar era evidentă în regiunea de câmpie a 
Aradului. Vechea fortificaţie de la Vladimirescu,” cu urme de locuire încă din secolul al VIII-lea, a 


fost părăsită, incendiată şi în cele din urmă transformată în cimitir la sfârşitul secolului al XI-lea“. 


' Aradul - Permanenţă în istoria patriei, Arad, 1978, p. 42 şi urm.; Arad. Monografia oraşului de la începuturi până in 
1989, Arad, 1999, p. 34. 

? Aradul - Permanenţă în istoria patriei, p. 86. 

3 Eugen Glück, „Unele informaţii provenite din cronicile medievale referitoare la zona Aradului, secolele VIII-X”, în 
Ziridava, VI, 1976, pp. 78-79. 

K Ştefan Pascu, Voievodatul Transilvaniei, I, Cluj-Napoca, 1972, p. 210; Octavian Lupaş, Voievozi şi cnezi români în 
județul Arad, Arad, 1941, p. 9 şi urm. 

$ Mircea Barbu, Mircea Zdroba, „Săpăturile arheologice de la Felnac şi Vladimirescu”, în Ziridava, VI, 1976, pp. 47-56. 

ê Bela Köpeczi (sub red.), Histoire de la Transylvanie, Budapesta, 1992, p. 167; Aradul - Permanență în istoria patriei, p. 
104. 


Castrele regale” existente în vecinătatea Aradului au reprezentat puncte de pornire în organizarea 
unor noi instituţii laice şi bisericeşti în teritoriile cucerite de maghiari. Castrul regal al Aradului s-a 
format la sfârşitul secolului al XI-lea şi începutul secolului al XII-lea în apropierea cetăţii de la 
Vladimirescu şi cât de curând s-a ridicat şi o biserică catolică amintită în 1131 într-un document al 
regelui Bela al II-lea. În acelaşi an, la Arad s-a ţinut o dietă unde au fost ucişi nobilii învinuiți de 
orbirea regelui”. Acesta este contextul în care este amintit prima dată toponimul Orod. Anul 1177 
consemnează deja existenţa unui capitlu în frunte cu un prepozit care a primit o danie din partea 
regelui Bela al III-lea”. În legătură cu aceste evenimente, istoricii au încercat să stabilească 
împrejurările şi în principal perioada când a luat naştere comitatul Arad ca formă de organizare 
administrativ-teritorială în cadrul regatului maghiar. Singura certitudine o reprezintă anul 1214'° 
când este atestat comitele arădean Paul, însă forma de organizare administrativ-teritorială exista, cu 
siguranţă, dintr-o perioadă anterioară. 

Întinderea geografică a comitatului Arad a evoluat de-a lungul timpului în funcţie de 
evenimentele istorice care au generat importante transformări în secolele următoare. Războaiele, 
conflictele şi diferitele stăpâniri au influenţat în mod hotărâtor în diverse perioade de timp evoluţia 
comitatului Arad. Cunoaşterea transformărilor teritoriale este cu atât mai importantă cu cât în afara 
lor nu am putea înţelege o serie de aspecte legate de evoluţia populaţiei în regiune. Abia în 1876 
comitatul Arad avea în linii mari întinderea pe care o are judeţul Arad în zilele noastre. La început 
însă, suprafaţa comitatului cuprindea aproximativ 3200 km”, adică jumătate din mărimea 
comitatului în 1876''. 

În secolul al XV-lea această unitate administrativ-teritorială se întindea pe ambele maluri ale 
Mureşului. În vest, dincolo de Pecica şi Semlac, se învecina cu comitatul Cenad, iar în est cu 
comitatul Hunedoara. În sud se afla comitatul Timiş (graniţa fiind pe linia Vinga — Mănăştur), iar în 
nord comitatul Zarand. Granița nordică era de-a lungul unei linii ce cuprindea localităţile Sânpaul, 
Sofronea şi care trecea la sud de Siria până la pârâul Rosia. Până în 1552 hotarele comitatului Arad 
rămân practic neschimbate. Odată cu ocupaţia turcească, instituția comitatensă e desfiinţată iar pe 
teritoriul judeţului s-au constituit trei sangeacuri: Sangeacul Aradului, Lipovei şi Ineului”. Din 
1552 până la sfârşitul secolului al XVII-lea, configuraţia politică şi teritorială a ceea ce a fost 
înainte comitatul Arad a fost direct influenţată de evoluţia raporturilor principilor ardeleni cu turcii. 

Anul 1683 a creat premisele viitoarelor transformări în centrul şi sud-estul Europei, cu 
influenţe directe şi asupra comitatului Arad. Redimensionarea Europei a însemnat un efort bivalent 
atât dinspre vest spre est, cât şi în sens invers. Beneficiarul imediat al evoluţiilor politico- 


geografice de la sfârşitul secolului al XVII-lea şi începutul secolului al XVIII-lea a fost evident 


7 Mircea Rusu, „Castrum, urbs, civitas (Cetăți şi „oraşe” transilvănene din secolele IX-XINI)”, în ActaMN, 8, 1971, pp. 
197-204. 

8 Bela Köpeczi, op. cit., p. 144. 

” Aradul - Permanenta în istoria patriei, p. 107; Geza Kovach, „Documente referitoare la începuturile Aradului”, în 
Ziridava, VI, 1976, p. 118; Arad. Monografia oraşului de la începuturi până în 1989, p. 56. 

10 Sandor Márki, Arad vármegye és Arad szabad Királyi város tortenete, I, 1892, p. 60; Aradul - Permanenţă în istoria 
patriei, p. 107. 

11 Vasile Merutiu, Judefele din Ardeal si din Maramureş până in Banat. Evoluţia teritorială, Cluj-Napoca, 1919, p. 156. 

Imperiul Habsburgic, care şi-a extins considerabil graniţele înspre est, substituindu-se Imperiului 
Otoman în această parte a continentului. Pe termen lung, trecerea de la „mica la marea Europă” a 
însemnat, pentru o mare parte a centrului şi sud-estului continentului, o trecere de la feudalism la 
modernitate, o abandonare a unor tradiţii medievale în paralel cu însuşirea unor practici şi idei noi. 
Pentru toate aceste transformări, principalul catalizator a fost Imperiul Habsburgic. 

La patru ani de la asediul ratat al turcilor la Viena, generalul Claudius Florimund Mercy cu 
armata sa au ajuns sub zidurile Aradului, apărat atunci de 2000 de soldaţi turci. Regruparea 
otomană în zonă a determinat hotărârea comandamentului suprem austriac de a ataca linia 
Mureşului în forță cu trupe conduse de generalii Veterani, Starhemberg şi Picolomini”. Pacea de la 
Karlovitz n-a făcut decât să consfinteasca o stare de fapt şi anume succesul habsburgilor în regiune. 
Situaţia fostului comitat Arad la cumpănă de secole a fost simbolică pentru tot ce s-a întâmplat în 
această parte de Europă: teritoriile de la sud de Mureş au rămas sub dominație otomană, in timp ce 
teritoriile de la nord de Mureş au ajuns sub stăpânire habsburgică şi, mai mult decât atât, au 
dobândit vreme de circa două decenii o mare importanţă strategică. Noua stăpânire a atras după 
sine şi noi modificări în ce priveşte fostul comitat Arad. Părţile Vestice şi fostele teritorii din 
paşalâcul de Timişoara şi Oradea, deci implicit regiunea Aradului, vor fi alipite Ungariei, împăratul 
austriac stăpânindu-le în calitate de rege al Ungariei. Ulterior teritoriile din Arad şi Zarand 
organizate în comitate vor fi subordonate Consiliului Locumtenential de la Buda, creat in 1724 şi 
subordonat la rândul său Cancelariei aulice ungare de la Viena’*. Reorganizarea vechii administrații 
s-a realizat greu, deoarece în scurt timp regiunea a fost teatrul unor noi confruntări, de data aceasta 
între habsburgi şi adversarii lor din teritoriile nou cucerite, curutii’®. Oricum, in 1732 comitatele 
Maramureş şi Arad, precum şi jumătate din comitatul Zarand au fost trecute în componenţa 
Ungariei!€. 

Pe de altă parte, nevoile militare ale imperiului în acest teritoriu a determinat un aflux 
important de militari grăniceri sârbi, care sub comanda unor lideri religioşi s-au îndreptat în număr 
destul de mare în direcţia Aradului. Venirea lor aici a reprezentat unul din aspectele politicii lui 
Leopold I care, prin Proclamatiile din 1688 şi 1690, a încercat să atragă populaţiile balcanice în 
slujba imperiului. Politica militară a Imperiului Habsburgic în teritoriile cucerite a reprezentat încă 
de la începutul secolului al XVIII-lea una din coordonatele de bază ale absolutismului luminat. 
Acest lucru a fost şi mai pregnant în deceniile care au urmat, când armata a dobândit un rol tot mai 
bine definit în „politica de integrare socială”! a imperiului. Evolutiile ulterioare au făcut ca zona 
de graniţă Tisa — Mureş să-şi piardă însemnătatea, ceea ce a dus la apariţia unor discuţii privind 


necesitatea desființării sistemului confiniar. După pacea de la Passarovitz, fostul comitat Arad a 


!2 Aradul - Permanenţă în istoria patriei, p. 139; Arad. Monografia orașului de la începuturi până în 1989, p. 69. 

8 Aradul - Permanenţă în istoria patriei, pp. 154-155; Arad. Monografia orașului de la începuturi până în 1989, p. 77. 

14 Nicolae Edroiu, Paul Cernovodeanu (coord.), Istoria Românilor, VI, Bucuresti, 2002, pp. 43-44. 

15 Otto Lakatos, Arad Tértenete, I, Arad, 1881, pp. 50-56; Domokos Kosáry, Culture and Society in Eighteenth Century 
Hungary, Budapest, 1987, pp. 13-14. 

16 Nicolae Edroiu, Paul Cernovodeanu (coord.), op. cit., p. 372. 

1 Eudoxiu Hurmuzaki, Documente privitoare la istoria românilor, vol. VI, Bucureşti, 1878, pp. 17-19; Aradul - 
Permanenţă în istoria patriei, p. 155. 


fost complet eliberat de sub dominație otomană, turcii fiind alungaţi si de la sud de Mureş. Acest 
teritoriu însă, urma să facă parte din provincia Banat administrată direct de autorităţile imperiale. 
Nici după ce Banatul a fost cedat Ungariei în 1778 şi nici în timpul reorganizărilor administrativ- 
teritoriale ulterioare ale acestei regiuni din timpul stăpânirii maghiare şi din timpul regimului 
dualist, teritoriile de la sud de Mureș ale fostului comitat Arad nu au fost „retrocedate”. 

Ideea reorganizării unor comitate, printre care şi Aradul, s-a concretizat printr-o diplomă 
emisă de Carol al VI-lea încă înainte de pacea de la Passarovitz. Punerea în practică însă, a fost 
tergiversată pentru simplul motiv că nu exista posibilitatea organizării aparatului de conducere a 
comitatului din lipsă de nobili”. 

Fapt este că, în condiţiile date, la începutul secolului al XVIII-lea comitatul Arad cuprindea 
doar o îngustă fâşie de pământ la nord de Mureş, înglobând 25 de sate, aşa cum apar ele în 
conscripția din 1715: Arad, Mikalak-Micălaca, Kovacsincz-Covasint, Kuvin-Cuvin, Menyes-Miniş, 
Gladova-Cladova, Radna-Radna, Rosia-Roşia Nouă, Petris-Petriş, Szelesztye-Seliste, Iltyo-Ilteu, 
Tok-Toc,  Lupesti-Lupeşti,  Pernyesty-Pârneşti,  Tymesesd-Temeşeşti,  Szavarszin-Săvârşin, 
Vinyesd-Vineşti, Toth Varagya-Vărădia de Mureş, Gyulicsa-Julita, Kuveszdy-Cuveşdia, Kaprucz- 
Căpruţa, Grosz-Grosii Noi, Borszava-Bârzava, Konop-Conop şi Hodvosz-Odvos. Restul teritoriilor 
de la nord de Mureş au fost reorganizate şi încadrate în comitatul Zarand, care avea o întindere 
destul de mare şi era subdivizat în patru plăşi: Ineu, Zarand, Hălmagiu şi Brad. De asemenea, o altă 
parte importantă din teritoriu a constituit-o zona celor 15 comune militarizate: Arad, Șiria, Galşa, 
Ineu, Șicula, Gurba, Ohaba, Şoimoş, Păuliş, Sâmbăteni, Cicir, Mândruloc, Glogovat, Pecica şi 
Semlac”. 

Din punct de vedere juridic, comitatul Arad a fost domeniu erarial sub directa administrare 
a reprezentanţilor împăratului. În 1732, an în care comitatul Arad, la fel ca alte comitate din 
Partium, este desprins de Transilvania şi reîncorporat Ungariei, întinse teritorii de la nord de 
Mureş au fost donate ducelui Rinaldo de Modena, Reggio şi Mirandola”!. Actul de donaţie exista 
încă din 1726 şi fusese făcut de Carol al VI-lea lui Rinaldo de Modena pentru serviciile aduse 
Coroanei. Chiar dacă în a doua jumătate a secolului al XVIII-lea domeniul reintră în posesia 


Camerei aulice, el şi-a păstrat până la sfârşitul secolului denumirea de „domeniu modenez””’. 


'8 Nicolae Bocşan, Contribuţii la istoria iluminismului românesc, Timişoara, 1986, p. 101. 

19 Andrei Caciora, „Organizarea teritorial-administrativa şi instituţională a comitatelor Arad şi Zarand”, în Culegere de 
referate. Sesiunea 1969, Bucureşti 1971, p. 6; Sandor Marki, op. cit., II, p. 303. 

20 Gheorghe Ciuhandu, Românii din Câmpia Aradului de acum două veacuri, Arad, 1940, p. 65. 

21 Acest nobil de origine italiană, Rinaldo III d'Este, Duce de Modena, s-a născut în 25 aprilie 1655 şi a decedat în 12 
octombrie 1737. În lunga sa titulatură apare şi sintagma „Conte di Jeno ed Avad” care se referă în mod evident la 
proprietăţile pe care le-a primit încă din 1726 în Arad. Titlul şi proprietatea au fost moştenite apoi de fiul său Francesco 
III d'Este, Duce de Modena care a trăit până la sfârşitul secolului al XVIII-lea. Interesant e faptul că grafia greşită Avad, 
cu referire directă la Arad, s-a perpetuat până în zilele noastre. Titlul de „Conte di Jeno ed Avad” s-a transmis urmaşilor, 
chiar dacă de la un moment dat teritoriul circumscris titlului şi-a schimbat statutul. Titlul este menţionat în cadrul vechii 
familii nobiliare Habsburg-Lorena-Este chiar şi în secolul XXI. Vezi Jiri Louda and Michael MacLagan, Lines of 
Succession: Heraldry of the Royal Families of Europe, London, 1999, table 69-71; John Morby, Dynasties of the World: 
a chronological and genealogical handbook, Oxtord, 1989, p. 104. Pentru informaţii din epocă referitoare la relaţiile 
dintre Casa de Modena si familia imperială vezi şi Jean Hubner, La Géographie universelle, Volume 3, Hamburg, 1757, 
p. 424. 

2 Vasile Arimia, Elena Moisuc, „O descriere a teritoriului şi a oamenilor din fostul comitat Arad la sfârşitul secolului al 
XVIII-lea”, in Ziridava, X, 1978, p. 215. 


Întinsul domeniu avea 131% de aşezări (1 oraş, 5 târguri, 125 sate) şi 50 de predii, precum şi o 
suprafaţă de 60% de mile terestre austriece, adică 3451 km”. După alte surse domeniul avea 544832 
iugăre,” adică o suprafaţă de 3132 km’. Diferenţele rezultă din cauza că al doilea calcul s-a facut 
probabil fără cele 6 aşezări din totalul de 131 care se aflau în comitatul Cenad. Concluzia e că acest 
domeniu era foarte vast, cuprinzând întinse teritorii pe valea Crişului Alb: de la Gurahonţ, în est, la 
Vărşand, în vest şi de la Vânători, in nord, la Minis, în sud. 

Până la urcarea pe tron a Mariei Tereza nu au avut loc schimbări majore în ceea ce priveşte 
teritoriul comitatului Arad. Un eveniment demn de remarcat este însă răscoala lui Pero 
Seghedinat”. Aceasta a constituit un factor în plus şi aproape determinant în ceea ce a însemnat 
grăbirea procesului de desființare a sistemului confiniar mureşan. Nobilimea comitatensă a fost de 
asemenea interesată în permanenţă să-şi lărgească autoritatea asupra grănicerilor, urmărind 
aservirea acestora. În timpul acestor evenimente aflăm de exemplu că de la cele 25 de sate ale 
comitatului Arad amintite în 1715 s-a ajuns în 1735 la 37 de aşezări”. 

Războiul de succesiune austriac (1741-1748) a însemnat pentru Maria Tereza un moment de 
cumpănă în care avea nevoie şi de sprijinul stărilor feudale maghiare, care în schimbul loialității se 
aşteptau la concesii din partea acesteia. Pentru salvarea tronului Mariei Tereza, nobilimea din Arad 
a trimis 79 de infanterişti complet echipați şi 30 de cavaleri, fapt pentru care împărăteasa a 
mulţumit ulterior printr-o scrisoare”. Cu autoritatea morală dată de ajutorul acordat Mariei Tereza, 
nobilimea comitatensă a solicitat în dieta din 1741 desfiinţarea graniţei de pe Mureş. Răspunsul a 
venit prompt şi autoritățile au acceptat ca regiunea fostei graniţe militare să fie integrată 
comitatului administrativ”. O mai veche dorinţă a nobilimii a devenit astfel realitate. Cercul militar 
grăniceresc avea 24 de localităţi şi aproximativ 9000 de oameni. Dintre acestea, 15 au intrat apoi în 
graniţele comitatului Arad, având un efectiv de 7525 persoane“. 

Rezistenţa grănicerilor, dar şi întârzierea măsurilor preconizate de autorităţi a făcut ca 
această reîncorporare a localităţilor grănicereşti să se realizeze destul de greu. A durat ani de zile 
până când problema grănicerilor s-a rezolvat. Unora li s-a permis să treacă în Banat şi să se 
încadreze în unităţile militare din Caransebeş, alţii se pregăteau să emigreze in Rusia, chiar cu 
riscul de a fi arestaţi şi condamnaţi la muncă silnică pe trei ani. Abia la intervenţia țarinei Elisabeta 
a Rusiei pe lângă Maria Tereza s-a acceptat sosirea unor ofițeri ruşi în Arad, care aveau rolul de a 
organiza plecarea grănicerilor. Cei care au rămas pe loc erau probabil agricultori cu casă şi pământ, 


acceptând cu greu să-şi părăsească vatra. Ofițerii de carieră au avut un statut aparte, în sensul că 


*3 Ibidem, p. 216. După Ciuhandu domeniul avea 124 de sate şi 75 de puste, iar Sandor Márki enumeră 122 de sate şi 82 
de puste. 

24 O milă terestră austriacă avea 7585 m. Cf. Johann Jakob Ehrler, Banatul de la origini până acum (1774), ediţie îngrijită 
de Costin Feneşan şi Volker Wollmann, Timişoara, 2000, p. 31. 

25 Îndrumător în Arhivele Statului. Judeţul Arad, vol. I, Bucureşti, 1974, p. 30. Un iugăr avea în epocă 0,575 ha. Cf. 
Johann Jakob Ehrler, op. cit., p. 31. 

28 Eugen Glück, „Mişcarea lui Petru Seghedinat din zona Mureşului de Jos (1735)”, în Modele de conviefuire in Europa 
Centrală si de Est, Arad, 2000, pp. 217-233; Otto Lakatos, Arad Tortenete, |, Arad, 1881, pp. 62-68. 

27 Sandor Márki, op. cit., II, p. 641. 

°8 Ottó Lakatos, op. cit., p. 83. 

? Aradul - Permanenţă in istoria patriei, Arad, 1978, p. 162; Arad. Monografia oraşului de la începuturi până in 1989, p. 80. 

30 Gheorghe Ciuhandu, op. cit., p. 65. 


autoritățile au acceptat să le dea titlul de nobil, însă fără drept de cârciumărit şi măcelărit, iar restul 
ofiţerilor şi subofiterilor au primit câte o sesie iobăgească. Până în 1752 zona grănicerească a fost 
practic desfiinţată, iar marea majoritate a grănicerilor care au rămas pe loc au devenit iobagi sau 
jeleri, cu toate consecinţele sociale şi materiale pe care le aducea acest statut”. Totuşi, documentele 
atestă activitatea emisarilor ruşi in Arad până in 1760,” aceştia continuând recrutarea de forță 
militară cel mai probabil din rândul foştilor soldaţi. 

Cel mai important transfer de proprietate în favoarea comitatului Arad s-a realizat în 1744, 
când o mare parte din comitatul Zarand — respectiv cercurile Ineu cu 78 de sate şi Zarand cu 50 de 
sate — a trecut în componenţa comitatului. Astfel, noua unitate administrativ-teritorială a ajuns în 
1744 să aibă un număr de 159 aşezări“ şi o suprafaţă de aproximativ 6000 km”. 

În concluzie, la mijlocul secolului al XVIII-lea comitatul Arad a dobândit o nouă înfăţişare 
administrativ-teritorială prin integrarea zonei grănicereşti şi a celor două cercuri din comitatul 
Zarand. Astfel, la cele 19 porţi palatinale ale comitatului Arad s-au adăugat 31'/, provenite din 
Zarand, iar după desfiinţarea confiniului aşezările au fost incluse în plăşile pe teritoriul cărora se 
găseau, astfel că numărul total al porţilor palatinale a ajuns la 58'/4*. Subdiviziunile comitatului au 
fost în număr de patru: plasa/cercul Arad, Siria, Ineu, Zarand. 

Prin reforma administrativă din timpul lui Iosif al II-lea Imperiul Habsburgic a fost împărțit 
în zece unităţi administrative, în noul context Aradul fiind integrat districtului Oradea. Moartea 
împăratului a însemnat şi revocarea reformelor iniţiate de acesta. Implicit s-a revenit la vechile 
forme de organizare administrativ-teritorială, iar în acest context comitatul Arad s-a reorganizat în 


următoarele plăşi: Arad, Ineu, Buteni, Chişineu-Criş, Radna şi Pâncota”. 


II. Instituţiile comitatului Arad 

Diversele funcții în cadrul comitatului erau accesibile doar nobililor. Comitele suprem numit 
de monarh reprezenta în fond puterea de stat. Până la mijlocul secolului XIX comitele nu trebuia să 
fie neapărat membru al comunității nobiliare locale pentru a deține funcția şi nu era obligat nici 
măcar să-şi desfăşoare activitatea pe teritoriul unității administrativ-teritoriale pe care o conducea. 
Pe lângă comite se afla totdeauna un vicecomite, ales din rândul nobilimii locale. Acesta avea 
reşedinţa în comitat, participa la rezolvarea tuturor problemelor şi tocmai de aceea poate fi 
considerat ca fiind adevăratul conducător al comitatului”. 

Adunarea nobililor avea rolul cel mai important din comitat. Aceasta era alcătuită din toți 
nobilii şi îşi desfăşura lucrările ori de câte ori era convocată, în diferite localităţi, deoarece până 


spre mijlocul secolului al XVIII-lea nu a avut un sediu permanent”. Competentele adunării 


3! Aradul - Permanenţă în istoria patriei, p. 163. 
% Arad. Monografia oraşului de la începuturi până în 1989, Arad, 1999, p. 80. 
33 Sandor Mârki, op. cit., II, p. 641. Ulterior la cele 159 de aşezări s-au adăugat comunele militarizate. 
3 Aradul - Permanenţă în istoria patriei, p. 190; Sandor Márki, op. cit., II, p. 367. 
35 Andrei Caciora, Organizarea teritorial-administrativă, p. 7. Această organizare a rămas în vigoare până în 1876 când 
în urma desființării comitatului Zarand 34 de aşezări aparţinând plăşii Hălmagiu au fost alipite comitatului Arad. 
5 Ibidem, p. 8; Îndrumător în Arhivele Statului. Judeţul Arad, vol. 1, Bucureşti, 1974, pp. 16-17. 
Ibidem. 


nobililor se manifestau în diverse domenii: aplicarea decretelor şi legilor, stabilirea şi încasarea 
impozitelor, alegerea vicecomitelui, încartiruirea armatei, alegerea reprezentanţilor în dietă etc. 

Practic, cea mai importantă era Adunarea generală (congregatio generalis), care era 
convocată şi prezidată de comite de două ori pe an în condiţii normale, iar în condiţii extraordinare 
se întrunea ori de câte ori era nevoie. Adunarea particulară (congregatio particularis) se întrunea 
pentru cauze mai puţin importante, la dorinţa comitelui sau vicecomitelui. La aceasta puteau 
participa doar o parte a nobililor din comitat”. 

Pentru problemele juridice asistăm în secolul XVIII la o diversificare şi la o specializare pe 
probleme a instituţiilor judecătoreşti. Sedes judiciaria, prezidată de comite sau vicecomite, era 
convocată pentru problemele judecătoreşti importante care apăreau între nobilii comitatului. În 
primele decenii ale secolului al X VIII-lea, odată cu înmulţirea problemelor de ordin juridic, aceasta 
va deveni un organ permanent care se întrunea în şedinţă o dată la două săptămâni în ziua de 
sâmbătă. Sedes judiciaria (sau sedria în formă prescurtată) avea în componenţă 2-4 pretori, 10-12 
jurati şi, bineînţeles, pe comite şi vicecomite. Competentele erau cele de primă instanţă pentru orice 
tip de cauză, fie civilă sau penală. În comitatul Arad erau însă exceptate de la jurisdicţia sedriei 
domeniile Pecica şi Pâncota, care erau investite cu ius gladii”. Din 1779 s-a constituit sedria 
judiciaria subalterna care a avut rolul de a prelua cauzele referitoare la hotărnicii, la datorii şi la 
posesiuni imobiliare“. Cauzele orfanale aveau caracteristici deosebite şi tocmai de aceea s-a creat o 
instituţie specializată numită sedria orfanală. Dezbaterile erau coordonate de vicecomite, ajutat de 
3-6 asesori. 

Sub îndrumarea adunării nobililor funcționa şi delegația pentru problemele apelor şi ale 
drumurilor, care avea în competenţa sa supravegherea şi întreţinerea căilor de comunicaţii rutiere 
şi, evident, problemele de ameliorare a cursurilor de apă, în special a râului Mures*'. Din 1745 până 
în 1790 a funcţionat în comitatul Arad un Tribunal statarial. Acesta se afla sub autoritatea adunării 
nobililor şi judeca în principal crimele contra statului. La nivelul cel mai mic, cauzele de 
importanță minoră dintre iobagi sau dintre iobagi şi stăpânul lor se judecau, în primă instanţă, de 
către scaunul domenial format din nobili. Hotărârile acestei sedria dominale puteau fi rejudecate în 
caz de apel la sedria urbarialia”. Ierarhia administrativ-teritorială a comitatului Arad cuprindea 
plăşile care erau împărțite în cercuri, iar acestea în comune. Conducerea plăşilor era exercitată la 
început de jurati, iar apoi de primpretori ajutaţi de pretori şi alti funcţionari. În schimb comunele 
erau conduse de primari, care erau ajutaţi de juraţi”. 

În secolul XVIII politica populaţionistă a Imperiului Habsburgic avea nevoie de o evidență 


cât mai aproape de realitate a supusilor săi. Cunoaşterea exactă a numărului supușilor, a calităţii si 


38 Nicolae Edroiu, Paul Cernovodeanu (coord.), op. cit., p. 373; Andrei Caciora, „Organizarea teritorial-administrativa şi 
instituţională a comitatelor Arad şi Zarand”, în Culegere de referate. Sesiunea 1969, Bucuresti 1971, p. 8; Îndrumător în 
Arhivele Statului. Județul Arad, vol. I, Bucuresti, 1974, pp. 16-17. 

3 Ibidem. 

4% Toan Aurel Pop, Thomas Nagler, Istoria Transilvaniei, vol. I, Cluj-Napoca, 2003, p. 240; Andrei Caciora, op. cit., p. 9. 
+! îndrumător în Arhivele Statului. Judeţul Arad, vol. I, Bucureşti, 1974, p. 18. 

“2 Andrei Caciora, op. cit., p. 9. 

8 Ibidem. Vezi şi Nicolae Edroiu, Paul Cernovodeanu (coord.), op. cit., p. 373; Îndrumător în Arhivele Statului. Judeţul 

a resurselor lor erau necesare pentru previzionarea veniturilor, pentru anularea eventualelor 
disfunctionalitati, pentru optimizarea politicii sociale a imperiului. Într-un context mai larg, generat 
de astfel de necesităţi, s-au înfiinţat şi în comitatul Arad comisii pentru efectuarea diverselor 
conscriptii şi investigaţii urbariale, pentru stabilirea impozitelor si chiar pentru efectuarea 
recensămintelor. Acestea activau pentru o perioadă stabilită şi erau formate în principal din 
funcționarii comitatului. Dovadă in acest sens sunt numeroasele conscriptii făcute de autoritățile 


locale în secolul al XVIII-lea care sunt păstrate la Serviciul Judeţean Arad al Arhivelor Naţionale. 


Concluzii 

Aceasta a fost în linii generale organizarea administrativ-teritorială şi instituțională a 
comitatului Arad în secolul al XVIII-lea. Reorganizările succesive au ţinut cont atât de nevoile 
imediate ale imperiului, cât şi de necesitatea modernizării structurilor. Aparatul functionaresc a 
asigurat bunul mers al instituţiilor administrative, iar rezultatele activităţii acestor funcţionari s-au 
materializat în mii de documente care s-au păstrat până în zilele noastre, multe dintre ele aflându-se 


la Serviciul Judeţean Arad al Arhivelor Naţionale. 


Arad, p. 18. 


